**MOKYTOJŲ REFLEKSIJA APIE TEMOS PLANĄ**

***MEDIJŲ VAIDMUO VISUOMENĖJE***

INFORMACINIS RAŠTINGUMAS. Tai buvo modulio pamoka antrajai gimnazijos klasei, neintegruota, kuri vyko bibliotekoje. Šios pamokos tematika mokiniams labai aktuali, nes susidūrimas su medijomis šiandieniniame gyvenime yra neišvengiamas. Todėl labai svarbu ugdyti mokinių gebėjimus ne tik pasyviai priimti informaciją, bet ir suvokti jos turinį, analizuoti ir vertinti įvairių visuomenės informavimo priemonių teikiamą informaciją, mokėti ją panaudoti.

Pamokos planą per numatytą laiką įgyvendinti pavyko. Mokiniams patiko dirbti grupėmis, diskutuoti, buvo įdomu išgirsti apie medijas. Didesnių problemų nebuvo. Mokiniai sužinojo medijų vaidmenis. Iš tiesų, temos plano tobulinti nereikia, paruoštos pamokos yra pagalba mokytojui. Kiekvienas mokytojas renkasi tai, kas iš metodinės medžiagos jam priimtina, o turėdamas metodinių rekomendacijų kryptį gali ir pats planuoti mokymo veiklas.